Zarafšano-Karakumų koridorius
Šilko keliai: Zarafšano-Karakumų koridorius – Šilko kelio atkarpa, kuri 2022 m. pripažinta Pasaulio kultūros paveldo paminklu. Tai – viena svarbiausių Šilko kelio atkarpų, sujungianti kelių sistemas, ateinančias iš Kinijos, Indijos ir Irano. Ji driekiasi 866 km, eina per kalnus, derlingus upių slėnius ir negyvenamas dykumas. Daug jo gyvenviečių išsidėstę prie Zarafšano upės, kitos įsikūrę Karakumų dykumos oazėse. Paveldu pripažintos gyvenvietės buvo pastatytos tarp II a. pr. m. e. ir XVI a. ir tarnavo kaip svarbūs prekybiniai centrai, per kuriuos tekėjo įvairios prekės, vyko kultūriniai ir religiniai mainai.